sagorsarker/bangla-wikipedia huggingface dataset:
দিকাইয়ারখোস

দিকাইয়ারখোস (ইংরেজি: Dicaearchus; গ্রিক: Δικαίαρχος) একজন গ্রিক দার্শনিক, মানচিত্রকার, ভূগোলবিদ, গণিতবিদ এবং লেখক ছিলেন। তিনি এরিস্টটলের শিষ্য ছিলেন। তার রচিত লেখাগুলোর খুব কমই এখনো বিদ্যমান। তিনি গ্রিসের ইতিহাস ও ভূগোল সম্পর্কে লিখেছেন। এর মধ্যে তার সবচেয়ে গুরুত্বপূর্ণ লেখা হলো <nowiki>"গ্রিসে জীবন"</nowiki> ("Life of Greece")। তিনি মানচিত্রাঙ্কনবিদ্যার ক্ষেত্রে গুরুত্বপূর্ণ অবদান রেখেছে। প্রথম ভৌগোলিক স্থানাঙ্ক ব্যবহারকারীদের মধ্যে তিনি একজন। এছাড়াও তিনি দর্শন ও রাজনীতির উপর বই লিখেছেন। তিনি প্লুতার্ক ও সিসারোর মতো বিখ্যাত দার্শনিকদের উপর প্রভাব ফেলেছেন।
তিনি ৩৫০ খ্রিস্টপূর্বের দিকে সিসিলির মেসিনায় জন্মগ্রহণ করেন। তার পিতার নাম ছিল ফেইদিয়াস। তিনি তার জীবনের বৃহত্তর অংশ গ্রিসে কাটিয়েছেন, বিশেষত পেলোপনেসে। তিনি এরিস্টটলের শিষ্য এবং থিওফ্রাস্টাসের বন্ধু ছিলেন। তার কয়েকটি লেখা তিনি থিওফ্রেটাসকে উৎসর্গ করেন। তিনি ২৮৫ খ্রিস্টপূর্বের দিকে মৃত্যুবরণ করেন।
দিকাইয়ারখোস দার্শনিক এবং জ্ঞানী মানুষ হিসাবে অত্যন্ত সম্মানিত ছিল। বিভিন্ন বিষয় সম্পর্কে তার বিস্তৃত জ্ঞান থাকায় প্রাচীন গ্রিকরা তাকে শ্রদ্ধা করতো। তার রচিত লেখা কেবল পরবর্তী লেখকদের উদ্ধৃতি থেকে জানা যায়। তার রচনাগুলো ভূগোল, রাজনীতি, ইতিহাস, দর্শন এবং গণিত বিষয়ক ছিল। তবে এগুলোর একটি সঠিক তালিকা তৈরি করা কঠিন। যেহেতু স্বতন্ত্র রচনা হিসাবে উদ্ধৃত করা অনেকগুলো লেখা বৃহত্তর লেখার অংশ বলে মনে হয়। বর্তমানে বিদ্যমান অসম্পূর্ণ লেখাগুলো থেকে সম্পূর্ণ লেখার ধারণা পাওয়া যায় না। এজন্য প্রাচীন গ্রিসের অন্যতম দার্শনিক হওয়া সত্ত্বেও তিনি এতটা বিখ্যাত হতে পারেননি। প্রাকৃতিক বিজ্ঞানের ক্ষেত্রে তিনি শুধুমাত্র ভূগোল বিষয়ে অবদান রেখেছেন। তিনি পাহাড়ের উচ্চতা পরিমাপের মাধ্যমে পৃথিবী যে গোলক তা প্রমাণ করার চেষ্টা করেছেন। স্ট্রাবোর মতে দিকাইয়ারখোসের ভৌগোলিক লেখাগুলো পলিবিয়াস দ্বারা অনেক ক্ষেত্রে সমালোচিত ছিল। দিকাইয়ারখোস পশ্চিম ও উত্তর ইউরোপে নিজে না গিয়েই সেখানের বর্ণনা দিয়েছেন। তাই স্ট্রাবো নিজেই দিকাইয়ারখোসের পশ্চিম ও উত্তর ইউরোপের বর্ণনায় অসন্তুষ্ট ছিলেন।
তার ভৌগোলিক লেখাগুলো মধ্যে উল্লেখযোগ্য:
দিকাইয়ারখোসকে <nowiki>"গ্রিসের শহর"</nowiki> ("The Cities of Greece") নামক বইয়ের লেখক মনে করা হয়েছিল। এখন জানা গিয়েছে যে, এটি আসলে হেরাক্লিডেস নামক অজানা এক লেখকের বই।
রাজনৈতিক লেখাসমূহের মধ্যে উল্লেখযোগ্য:
দার্শনিক লেখাসমূহের মধ্যে উল্লেখযোগ্য:
<nowiki>"ইলিয়ামের বিসর্জন সম্পর্কে"</nowiki> "(On the Sacrifice at Ilium;" ) দ্বারা সম্ভবত ইলিয়ামে মহান আলেকজান্ডারের বিসর্জনের কথা বোঝানো হয়েছিল।
তিনি প্লেটো, সক্রেটিস ও পিথাগোরাসের পাশাপাশি অন্যান্য দার্শনিকের জীবন সম্পর্কে আলোচনা করেছেন।
এছাড়াও কিছু ব্যাকরণ বিষয়ক রচনা রয়েছে যা সম্ভবত দিকাইয়ারখোস দ্বারা রচিত। যেমন- "On Alcaeus" (), এবং "Summaries of the plots of Euripides and Sophocles" ()। তবে দিকাইয়ারখোস নামক একজন ব্যাকরণবিদ দ্বারা এগুলো রচিত হওয়ার সম্ভাবনা আছে।
দক্ষিণপাড়া ইউনিয়ন

দক্ষিণপাড়া ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
দক্ষিণপাড়া ইউনিয়ন উপজেলা সদর থেকে ২৫ কিলোমিটার ও জেলা সদর থেকে ২৭ কিলোমিটার দূরে অবস্থিত।
ইউনিয়নের যোগাযোগ ব্যবস্থা মোটামুটি ভালো। এখানে পাকা সড়ক ৮কিলোমিটার ও ৪০ কিলোমিটার কাচাঁ সড়ক রয়েছে।
এই ইউনিয়নের মোট আয়তন ১৬.৪৫ বর্গকিলোমিটার।
এই ইউনিয়ন পূর্বে কাগইল ইউনিয়নের মধ্যে অন্তর্ভুক্ত ছিল। পরবর্তীতে ১৯৯৩ সালে ইউনিয়নটি ভাগ হয়ে দক্ষিণপাড়া ইউনিয়ন নামে আর একটি ইউনিয়ন গঠিত হয়। দক্ষিণপাড়া গ্রামে অবস্থিত হওয়ায় গ্রামের নামে ইউনিয়নের নাম দেওয়া হয় দক্ষিণপাড়া ইউনিয়ন পরিষদ।
এই ইউনিয়নের মোট জনসংখ্যা ১৯৪২২জন। ইউনিয়নের সাক্ষরতার হার ৩৯.৭০% এবং দারিদ্র্যতার হার ৫৫%।
এই ইউনিয়ন ১১টি গ্রাম ও ৯টি মৌজা নিয়ে গঠিত।
এই ইউনিয়নের সাক্ষরতার হার ৩৯.৭০%। এখানে ৫টি সরকারি ও ২টি বেসরকারি প্রাথমিক বিদ্যালয় রয়েছে। এছাড়াও ২টি মাধ্যমিক বিদ্যালয় ও ২টি এবতেদায়ী মাদ্রাসাও রয়েছে।
ইউনিয়নের বর্তমান চেয়ারম্যান এ্যাড.মোঃ রফিকুল ইসলাম ।
হিশাম ইবনে আল-মুগিরা

হিশাম ইবনে আল-মুগিরা কুরাইশ গোত্রের বনু মাখজুম উপ-গোত্রের ছিলেন এবং মুহাম্মদের সমসাময়িক ছিলেন। তিনি কুরাইশদের মধ্যে উচ্চ পদমর্যাদার ব্যক্তি ছিলেন এবং তিনি কলুষতাকারী যুদ্ধের অন্যতম সেনাপতি ছিলেন।
তিনি কুরাইশদের অন্যতম নেতা মুঘিরাহ ইবনে আব্দ-আল্লাহর পুত্র ছিলেন। তাঁর এক কন্যা ছিলেন খান্তামাহ, যিনি উমরের মা ছিলেন। তাঁর স্ত্রী আসমা বিনতে মুখরাবা দ্বারা তিনি মুহাম্মদের বিখ্যাত প্রতিদ্বন্দ্বী আবু জাহল এর পিতা ছিলেন। তার ভাই ছিলেন ওয়ালিদ ইবনে আল-মুগিরা, যে কারণে তিনি বিখ্যাত মুসলিম সেনাপতি খালিদ ইবনে আল-ওয়ালিদের সাথে সম্পর্কে চাচা হতেন।
ধারণা করা হয় যে তিনি ৫৯৮ সালে মারা যান।
তুফায়েল ইবনে আল-হারিস

তুফায়েল ইবনে আল-হারিস ছিলেন ইসলামের নবী মুহাম্মদের একজন সাহাবা এবং খলিফা আবু বকরের সৎ পুত্র।
তিনি ছিলেন আল-হারিস ইবনে সাখবারার পুত্র, যিনি আজদ গোত্রের ছিলেন এবং তার মাতা উম্মে রুমান বিনতে উমায়ের কিনানা গোষ্ঠীর আল-হারিস গোত্রের ছিলেন।
পরিবারটি মক্কায় চলে আসার পর সেখানে তাদের পিতা তখন আবু বকরের মিত্র হয়ে ওঠেন। এর পরপরই আল-হারিস মারা যান, যার ফলে তুফায়েল ও তার বিধবা মা সম্পূর্ণরূপে আবু বকরের উপর নির্ভরশীল হয়ে পড়েন। আবু বকর উম্মে রুমানকে ৬০১ সালে বিয়ে করেন।
তুফায়েল ছিলেন ক্রীতদাস আমির ইবনে ফুহায়রার মালিক, যাকে তিনি পরে তার সৎ বাবার কাছে বিক্রি করে দেন।
৬২২ সালে তাদের মা মদীনায় হিজরত করলে তুফায়েল ও তার ভাই আব্দুল রহমান মক্কায় অবস্থান করেন।
বালিয়াদীঘি ইউনিয়ন

বালিয়াদিঘী ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
বালিয়াদিঘী ইউনিয়ন ১৯৪৩ সালে প্রতিষ্ঠিত হয়। বালিয়াদিঘী গ্রামের নামানুসারে এর নামকরণ করা হয়
এটি গাবতলী উপজেলায় অবস্থিত। এই ইউনিয়নের মোট আয়তন ২১.৮৭ বর্গকিলোমিটার।
বালিয়াদিঘী ইউনিয়ন ৯টি গ্রাম ও ৩টি মৌজা নিয়ে গঠিত।
গ্রাম সমূহ:
এই ইউনিয়নের মোট জনসংখ্যা ২৮,১৮৯জন।
বালিয়াদিঘী ইউনিয়ন পরিষদের যোগাযোগ ব্যবস্থা মোটামুটি ভালো।এই ইউনিয়নে আসার জন্য পাকা ও কাঁচা রাস্তা দিয়ে আসা-যাওয়া করা যায়। বগুড়া শহর হতে পাঁকা রাস্তায় এর দূরত্ব প্রায় ৩০ কিলোমিটার এবং কাঁচা রাস্তায় প্রায় ৬০ কিলোমিটার। 
ইউনিয়নের বর্তমান চেয়ারম্যান ইউনুস আলী ফকির।
বালিয়াদিঘী ইউনিয়নে ২৫টি মসজিদ, ৮টি ঈদগাহ ও ১১টি মন্দির রয়েছে।
বালিয়াদিঘী ইউনিয়নে মোট মসজিদের সংখ্যা - ২৫ টি। যথাক্রমে-
তারিসাই মুসাকান্দা

তারিসাই মুসাকান্দা (; জন্ম: ৩১ অক্টোবর, ১৯৯৪) মাসভিঙ্গো এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে মিড ওয়েস্ট রাইনোজ দলের প্রতিনিধিত্ব করেন। দলে তিনি মূলতঃ শীর্ষসারির ডানহাতি ব্যাটসম্যান হিসেবে খেলছেন।
২০১৪ সাল থেকে তারিসাই মুসাকান্দা’র প্রথম-শ্রেণীর খেলোয়াড়ী জীবন চলমান রয়েছে। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের অন্যতম সদস্য ছিলেন। ২০১৪ সালে লিস্ট এ ক্রিকেটে অভিষেক ঘটে তার। এ বছরেই তার প্রথম-শ্রেণীর ক্রিকেটে অভিষিক্ত হন তিনি। ১১ নভেম্বর, ২০১৫ তারিখে কিকিতে মাতাবেলেল্যান্ড তুস্কার্সের বিপক্ষে লিস্ট এ ক্রিকেটে ৮২ রানের সর্বোচ্চ ইনিংস খেলেছেন তারিসাই মুসাকান্দা।
ডিসেম্বর, ২০১৮ সালে লোগান কাপের উদ্বোধনী খেলায় অংশ নেন। এ পর্যায়ে তিনি প্রথম-শ্রেণীর ক্রিকেটে প্রথমবারের মতো তার শতরানের সন্ধান পান।
সমগ্র খেলোয়াড়ী জীবনে একটিমাত্র টেস্ট, পনেরোটি একদিনের আন্তর্জাতিক ও ছয়টিমাত্র টি২০আইয়ে অংশগ্রহণ করেছেন তারিসাই মুসাকান্দা। ১৪ জুলাই, ২০১৭ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৭ নভেম্বর, ২০১৬ তারিখে বুলাওয়েতে একই দলের বিপক্ষে একদিনের আন্তর্জাতিকে অভিষেক ঘটে তার। ২০ জুলাই, ২০১৮ তারিখে একই মাঠে সফরকারী পাকিস্তান দলের বিপক্ষে সর্বশেষ ওডিআইয়ে অংশ নেন তিনি।
অক্টোবর, ২০১৬ সালে সফররত শ্রীলঙ্কা দলের বিপক্ষে টেস্ট সিরিজ খেলার উদ্দেশ্যে তাকে জিম্বাবুয়ে দলের সদস্য করা হয়। পরের মাসে ওয়েস্ট ইন্ডিজ দলসহ ত্রি-দেশীয় সিরিজ খেলার জন্যে তাকে জিম্বাবুয়ের একদিনের দলে রাখা হয়। শ্রীলঙ্কার বিপক্ষে চূড়ান্ত খেলায় তার ওডিআই অভিষেক পর্ব সম্পন্ন হয়।
ফেব্রুয়ারি, ২০১৭ সালে ঐ বছরের শেষদিকে ইংল্যান্ড গমনার্থে জিম্বাবুয়ে ক্রিকেট কর্তৃক একাডেমি দলের সদস্যরূপে তাকে অন্তর্ভুক্ত করা হয়। ২০১৭ সালে শ্রীলঙ্কা গমনার্থে তাকে জিম্বাবুয়ে দলের সদস্য করা হয়। ১৪ জুলাই, ২০১৭ তারিখে কলম্বোয় সিরিজের একমাত্র টেস্টে তার অভিষেক পর্ব সম্পন্ন হয়।
জুন, ২০১৮ সালে জিম্বাবুয়েতে অনুষ্ঠিত ত্রি-দেশীয় সিরিজকে সামনে রেখে তাকে জিম্বাবুয়ের নির্বাচিত একাদশের পক্ষে প্রস্তুতিমূলক খেলায় রাখা হয়। একই মাসের শেষদিকে ত্রি-দেশীয় সিরিজের জন্যে জিম্বাবুয়ের ২২-সদস্যের টি২০আই দলের প্রাথমিক তালিকায় তাকে রাখা হয়। ১ জুলাই, ২০১৮ তারিখে হারারেতে অনুষ্ঠিত ত্রি-দেশীয় প্রতিযোগিতায় পাকিস্তানের বিপক্ষে টি২০আইয়ে অভিষেক ঘটে তার।
সেপ্টেম্বর, ২০১৮ সালে আফ্রিকা টি২০ কাপে জিম্বাবুয়ে দলের অধিনায়ক হিসেবে তাকে ঘোষণা করা হয়। ঐ প্রতিযোগিতায় জিম্বাবুয়ের পক্ষে সর্বোচ্চ রান সংগ্রাহক ছিলেন। চার খেলা থেকে ১৮২ রান সংগ্রহ করেন তিনি।
বাংলাদেশ রেলওয়ে ক্লাস ২১০০

বাংলাদেশ রেলওয়ে ক্লাস ২১০০ বাংলাদেশ রেলওয়ে কর্তৃক পরিচালিত বাংলাদেশের মিটার–গেজ ডিজেল–ইলেক্ট্রিক লোকোমোটিভের একটি শ্রেণী। এই শ্রেণীর মোট ১০টি লোকো ১৯৬৪ সালে তৎকালীন পাকিস্তান ইস্টার্ন রেলওয়ের বহরে যুক্ত হয়।
২১০০ শ্রেণীর লোকো যুক্তরাষ্ট্রের জেনারেল ইলেক্ট্রিক (জিই) উৎপাদন করে। এদের মডেল জিই ইউএম১৩সি, যা জিই ইউ১৩সি (ফেজ ২) এর একটি পরিবর্তিত রূপ।
এই লোকোগুলোতে জিই এফডিএল ৮টি প্রাইম মুভার ব্যবহার করা হয়েছে। এদের ক্ষমতা ১,৩০০/ ১,৩৭০/ ১,৪২০ অশ্বশক্তি এবং এরা সর্বোচ্চ ১০৩ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ–এ১এ/সি–সি।
২১০০ শ্রেণীর লোকো বাংলাদেশের প্রথম এবং একমাত্র জেনারেল ইলেক্ট্রিক কোম্পানির লোকো। এদেরকে বাংলাদেশের অন্যতম ব্যর্থ লোকো শ্রেণী বলা হয়ে থাকে। পার্টসের অভাবে এসব লোকো একের পর এক বাতিল হতে থাকে। এমনকি কিছু লোকোর আসল প্রাইম মুভার পরিবর্তন করে এমএলডব্লিউর প্রাইম মুভারও বসিয়ে চালানো হয়, যদিও এই প্রচেষ্টা সফল হয়নি। ১৯৯০–এর দশকের দিকেই সকল লোকো বাতিল ঘোষণা করা হয়। কোনো লোকোই সংরক্ষণ করা হয়নি।
এই লোকোগুলোর সংখ্যা–সিরিজ/শ্রেণী হচ্ছে ২১০০, এবং এদেরকে ২১০১ থেকে ২১১০ পর্যন্ত সংখ্যায়িত করা হয়েছে। পাকিস্তান রেলওয়ের নিয়ম অনুযায়ী এদের শ্রেণী–নাম/স্পেসিফিকেশন হচ্ছে “জিইইউ–১৪”। সম্ভবত অনেক আগেই বাতিল হয়ে যাওয়ার কারণে এদেরকে বাংলাদেশ রেলওয়ের নিয়মে নামকরণ করা হয়নি।
হাসিনা মান্নান

হাসিনা মান্নান (জন্ম: ১৫ অক্টোবর ১৯৪৭) বাংলাদেশের চট্টগ্রাম জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
হাসিনা মান্নান ১৫ অক্টোবর ১৯৪৭ সালে চট্টগ্রাম জেলায় জন্মগ্রহণ করেন।
হাসিনা মান্নান চট্টগ্রাম দক্ষিণ জেলা মহিলা আওয়ামীলীগের সাবেক সভাপতি। তিনি নবম জাতীয় সংসদ সদস্যদের মহিলা আসন ৪৮ থেকে মনোনীত সংসদ সদস্য ছিলেন।
চেমন আরা বেগম

চেমন আরা বেগম (জন্ম: ১ জুলাই ১৯৬০) নিজ এলাকায় তিনি চেমন আরা তৈয়ব নামেও পরিচিত। বাংলাদেশের চট্টগ্রাম জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
চেমন আরা বেগম ১ জুলাই ১৯৬০ চট্টগ্রাম জেলায় জন্মগ্রহণ করেন।
চেমন আরা বেগম চট্টগ্রাম দক্ষিণ জেলা মহিলা আওয়ামী লীগের সভাপতি ও জাতীয় মহিলা সংস্থার চেয়ারম্যান। তিনি চট্টগ্রাম দক্ষিণ জেলা মহিলা আওয়ামীলীগের সাবেক সাধারণ সম্পাদক। তিনি নবম জাতীয় সংসদের মহিলা আসন ৯ থেকে মনোনীত সংসদ সদস্য ছিলেন।
আব্দুল্লাহ আল-গুদাইয়্যান

আবদুল্লাহ ইবনে আবদুর-রহমান আল-গুদাইয়্যান ( ১৯২৬ - ১ জুন ২০১০) সৌদি আরবের একজন ইসলামী পণ্ডিত ছিলেন। তিনি সালাফীয়্যাতের শীর্ষস্থানীয় প্রবক্তাদের একজন। তিনি সৌদি সর্বোচ্চ উলামা পরিষদ-এর সদস্য ছিলেন। তাঁর বংশধর বনু আনবার উপজাতির ছিল। 
১৯৭১ সালে তিনি সৌদি সর্বোচ্চ উলামা পরিষদের সদস্য হিসাবে নিযুক্ত হন। 
১৯৭৫ সালে ইলমী গবেষণা ও ফতোয়া বিষয়ক স্থায়ী কমিটিতে সাথে কাজ করার পাশাপাশি তিনি শরিয়া অনুষদ এবং ফিকাহ অনুষদে ইমাম মুহাম্মদ ইবনে সৌদ ইসলামী বিশ্ববিদ্যালয়ে অধ্যাপনা শুরু করেন। 
১৯৮১ সালে আবদুল্লাহ ইবনে হুমায়দ মারা গেলে, তিনি রেডিও প্রোগ্রাম নুর আলাদ-দারবে ফতোয়া দেয়ার দায়িত্ব গ্রহণ করেন, এটি কুর'আন রেডিও চ্যানেলে সম্প্রচারিত প্রাচীনতম এবং সর্বাধিক বিখ্যাত একটি প্রোগ্রাম। এখানে বড় বড় পণ্ডিতগণ বিভিন্ন প্রশ্নের উত্তর এবং ফতোয়া দেন। 
আবদুল্লাহ আল-গুদাইয়্যানের বেশ কয়েকজন উল্লেখযোগ্য শিক্ষার্থী আছে, যার মধ্যে রয়েছে:
আবদুল্লাহ ইবনে আবদুর-রহমান আল-গুদাইয়্যান ১ জুন ২০১০, মঙ্গলবারে মৃত্যুবরণ করেছেন।
কলম ও কাগজের হাদিস

কলম ও কাগজের হাদীস () এমন একটি ঘটনাকে ইঙ্গিত করে যেখানে ইসলামের নবী মুহাম্মদ তাঁর মৃত্যুর কিছুক্ষণ পূর্বে একটি লিখিত বিবৃতি দেওয়ার ইচ্ছা প্রকাশ করেছিলেন, কিন্তু তাঁকে তা করতে বাধা দেওয়া হয়েছিল। বিবৃতিটির বিষয়বস্তু, প্রতিরোধের ধরন এবং তাতে মুহাম্মদের প্রতিক্রিয়া নিয়ে বিভিন্ন সূত্রের মধ্যে মতবিরোধ বিদ্যমান। এই ঘটনাটিকে "বৃহস্পতিবারের বিপর্যয়" নামেও অবিহিত করা হয়।
মুহম্মদ ৬৩২ সালে অসুস্থ হয়ে পড়েন এবং এক বৃহস্পতিবার তাঁর স্বাস্থ্যের গুরুতর অবনতি ঘটে। কথিত আছে যে তিনি মুসলিমদের “চিরতরে পথভ্রষ্ট” হওয়া থেকে রক্ষা করতে পারে এমন একটি বিবৃতি প্রদান করার করার জন্য তাঁকে লেখার উপকরণ দিতে আদেশ করেন।
কিন্তু তাঁর কক্ষে উপস্থিত লোকজন এই আদেশ মানবেন কিনা তা নিয়ে বাদানুবাদ শুরু করেন। ইবনে সা‘দের মতে, যিনি এই ঘটনার একাধিক সংস্করণ সরবরাহ করেছেন, উপস্থিত লোকেদের মধ্যে একজন মুহম্মদকে বিকারগ্রস্ত বলাতে এই বিবাদের সূত্রপাত ঘটে। পরিস্থিতি উত্তপ্ত হতে শুরু করলে মুহাম্মদ তাদের তাঁর কক্ষ ত্যাগ করার নির্দেশ দেন এবং পরবর্তীকালে কিছুই লেখেননি। কিছু সূত্রমতে, মুহম্মদ তাঁর বিবৃতি দিতে ব্যর্থ হওয়ার পর বলেছিলেন যে তিনি এর পরিবর্তে উম্মাহর নিকট তিনটি সুপারিশ জারি করবেন। ইবনে সা’দের একটি সূত্রমতে, এর মধ্যে দুটি ছিল:
তৃতীয় সুপারিশটি অনুপস্থিত। ইবনে সা‘দ বলেন যে, এর কারণ হয় মুহাম্মদ সুপারিশটি উল্লেখ করেননি নতুবা হাদীসটির বর্ণনাকারী তা ভুলে গিয়েছিলেন। আত তাবারি ও ইবনে কাসিরের মতো লেখকেরাও এই ঘটনাটিকে একইভাবে বর্ণনা করেছেন। অন্য একটি বিকল্প সূত্রমতে, সুপারিশ তিনটি ছিল নামাজ, জাকাত এবং মা মালাকাত আইমানুকুম। এই সংস্করণটি মুহম্মদের চূড়ান্ত নির্দেশ শাহাদা প্রদানপূর্বক তাঁর মৃত্যুর সঙ্গে সমাপ্ত হয়।
বর্ণনাকারীদের পক্ষপাত অনুসারে হাদীসটির বিভিন্ন পুনরাবৃত্তি উপস্থিত লোকেদের পরিচয়ের— যেমন: জয়নব বিনতে জাহশ, উম্মে সালামা ও আবদুল্লাহ ইবনে আবু বকরের মতো ব্যক্তিত্বদের সন্নিবেশ বা অপসারণ—পাশাপাশি পরিবর্তিত হয়। একটি সূত্রে বর্ণিত হয়েছে যে মুহাম্মদ আলীর কোলে মাথা রেখে শুয়ে থাকাবস্থায় এই ঘটনাগুলি ঘটে। অন্যান্য সূত্র আরও বর্ণনা করে যে মুহম্মদকে বাধাদানকারী ব্যক্তি ছিলেন উমর ইবনুল খাত্তাব, যিনি বলেছিলেন যে কোরআনের বাইরে অন্য কোনো নির্দেশনার প্রয়োজন নেই।
এই নিঃশব্দ আদেশটির প্রকৃতি সম্পর্কে ভিন্ন ভিন্ন দৃষ্টিভঙ্গি পরবর্তী রাজনৈতিক তর্কগুলিতে—বিশেষত মুহম্মদের স্থলাভিষেক বিষয়ক সংকটে—ব্যবহৃত হয়েছিল। আল-শেখ আল-মুফীদের মতো শিয়া পণ্ডিতেরা দাবি করেন যে, এর মাধ্যমে মুহম্মদ আলীকে তাঁর পরবর্তী খলিফা হিসেবে সরাসরি নিযুক্ত করতেন। অন্যদিকে আল বালাযুরির মতো সুন্নি পণ্ডিতেরা মনে করেন যে মুহম্মদ এর মাধ্যমে আবু বকরকে মনোনীত করতে চেয়েছিলেন।
বিনয় চৌধুরী

বিনয় কৃষ্ণ চৌধুরী (১৪ জানুয়ারী, ১৯১১ — ৬ মে, ২০০০) একজন বাঙালি রাজনীতিবিদ ও স্বাধীনতা সংগ্রামী
বিনয় চৌধুরীর ভাল নাম বিনয়কৃষ্ণ চৌধুরী। বর্ধমান মিউনিসিপ্যাল হাইস্কুল থেকে ম্যাট্রিক ও শ্রীরামপুর কলেজ থেকে ইন্টারমিডিয়েট পাস করেন বিনয় চৌধুরী। ১৯২৪ সালে বন্ধু সরোজ মুখোপাধ্যায়ের সাথে ভারতের জাতীয় কংগ্রেস দলে যোগ দেন। ১৯২৮ সালে যুগান্তর গোষ্ঠীতে যোগ দিয়েছিলেন। পরে অনুশীলন সমিতির সাথে স্বাধীনতা সংগ্রামে যুক্ত থাকার অভিযোগে তাঁর কারাদন্ড হয়। তিনি জেল থেকে বি এ পাস করেন। কমিউনিস্ট নেতা ভূপেন্দ্রনাথ দত্ত ও মুজফ্‌ফর আহ্‌মেদের সংস্পর্শে তিনি ভারতের কমিউনিস্ট পার্টিতে যোগদান করেন। বীরভূম ষড়যন্ত্র মামলায় জড়িয়ে বিনয় চৌধুরী ১৯৩৮ সালে পূনরায় জেলে যান।
১৯৫২ সালে পশ্চিমবঙ্গ রাজ্যের প্রথম বিধানসভা নির্বাচনে তিনি বর্ধমানে অবিভক্ত কমিউনিস্ট পার্টির প্রার্থী হয়েছিলেন বর্ধমানের মহারাজা উদয় চাঁদ মহতাবের বিরুদ্ধে। পার্টি ভাগ হলে বিনয় চৌধুরী ভারতের কমিউনিস্ট পার্টি (মার্ক্সবাদী) দলে যোগ দেন। অবিভক্ত বর্ধমান জেলা থেকে বিধানসভা নির্বাচনে তিনি একাদিক্রমে জিতেছেন ও বামফ্রন্ট সরকারের মন্ত্রীসভায় মন্ত্রীপদে আসীন হয়েছেন। তিনি জ্যোতি বসুর মন্ত্রীসভার উপমুখ্যমন্ত্রী ছিলেন। পশ্চিমবঙ্গের ভূমি সংস্কার আন্দোলনে তাঁর বিশেষ অবদান আছে। দেশের রাজনীতিতে তিনি স্বচ্ছ ও সৎ চরিত্রের একজন বামপন্থী নেতা হিসাবে পরিচিত ছিলেন।
বেলায়েত হুসাইন

বেলায়েত হুসাইন (১৯১০—২০১৭) ছিলেন একজন বাংলাদেশি ইসলামি পণ্ডিত, হানাফি আলেম, কারি, শিক্ষাবিদ এবং গবেষক। তিনি নুরানি শিক্ষাপদ্ধতির আবিষ্কারক এবং নূরানী তা’লীমুল কুরআন বোর্ড বাংলাদেশ-এর প্রতিষ্ঠাতা। এছাড়াও তিনি কয়েকটি মাদ্রাসা প্রতিষ্ঠা ও পরিচালনা করেছেন।
বেলায়েত হুসাইন ১৯১০ খ্রিষ্টাব্দে চাঁদপুর জেলার অন্তর্গত শাহারাস্তি উপজেলার সূচীপাড়া দক্ষিণ ইউনিয়নের কৃষ্ণপুরের (বর্তমানে বেলায়েত নগর) এক সম্ভ্রান্ত মুসলিম পরিবারে জন্মগ্রহণ করেন। তার বাবা মুনশী আব্দুল জলীল এবং মা সাইয়েদা খাতুন। তিন বছর বয়সে তার বাবা এবং ছয় বছর বয়সে তার মাকে হারান।
তিনি ফরিদগঞ্জের বারোপাইকা মাদ্রাসায় প্রাথমিক শিক্ষা লাভ করেন। তারপর পার্শ্ববর্তী ইসলামিয়া মাদ্রাসায় মাধ্যমিক পড়াশোনা সমাপ্ত করেন। ১৯৪৬ সালে ঢাকার জামিয়া হোসাইনিয়া আশরাফুল উলুম বড় কাটারা মাদ্রাসায় দাওরায়ে হাদিস (মাস্টার্স) সমাপ্ত করেন। এখানে তার শিক্ষকদের মধ্যে রয়েছে: শামসুল হক ফরিদপুরী, মুহাম্মদুল্লাহ হাফেজ্জীসহ প্রমুখ।
শামসুল হক ফরিদপুরীর পরামর্শে তিনি জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসায় শিক্ষক হিসেবে কর্মজীবন শুরু করেন। পরবর্তীতে তিনি জামিয়া আরাবিয়া কাসেমুল উলুম জাফরাবাদ মাদ্রাসার মুহতামিমের (অধ্যক্ষ) দায়িত্ব পান। দায়িত্ব পাওয়ার পর তিনি এটিকে দাওরায়ে হাদিসে (মাস্টার্স) উন্নীত করেন। এছাড়াও তিনি ঢাকার কামরাঙ্গীরচরের জামিয়া নূরিয়া ইসলামিয়ার সহ-প্রতিষ্ঠাতা।তিনি প্রায় ৬০ বছর গবেষণা করে নুরানি শিক্ষাপদ্ধতি-এর আবিষ্কার করেন।মোহাম্মদ উল্লাহ হাফেজ্জীর পরামর্শে ১৯৮১ খ্রিষ্টাব্দে তিনি ঢাকায় নূরানী কেন্দ্রের কাজ শুরু করেন এবং ১৯৮৪ সালে নূরানী তালিমুল কুরআন বোর্ড বাংলাদেশ প্রতিষ্ঠা করেন। পরবর্তীকালে তিনি এই বোর্ডের প্রতিষ্ঠাকালীন সভাপতি হিসেবে দায়িত্ব পালন করেন।চাঁদপুরে নূরানী তালিমুল কুরআন মাদ্রাসা সহ বেশ কয়েকটি মাদ্রাসা প্রতিষ্ঠা ও পরিচালনা করেছেন।তাকে মরণোত্তর শায়খুল কুরআন উপাধিতে ভূষিত করা হয়েছে।
২০১২ সাল থেকে ব্রেন স্ট্রোক ও বার্ধক্যজনিত কারণে তিনি শয্যাশায়ী ছিলেন। ২০১৭ সালের ২৪শে জুন ঢাকার মোহাম্মদপুরের নিজ বাসায় মৃত্যুবরণ করেন। তারাবির নামাযের পর বায়তুল মোকাররম জাতীয় মসজিদে তার জানাযার নামাজ অনুষ্ঠিত হয়। চাঁদপুরে তার প্রতিষ্ঠিত নূরানী তালিমুল কুরআন মাদ্রাসা সংলগ্ন কবরস্থানে তাকে দাফন করা হয়।
জে১৪০৭বি

জে১৪০৭বি নামক বহিঃগ্রহটি পৃথিবী থেকে ৪৩৪ আলোকবর্ষ দূরে অবস্থিত। গ্রহটির বলয়ের সংখ্যা ৩০ টি। এই বলয়সমূহের ব্যাস ১২০ মিলিয়ন কিলোমিটার, যা শনি গ্রহের বলয়ের চেয়ে ২০০ গুণ বড়। যদি গ্রহটিকে শনি গ্রহে প্রতিস্থাপন করা হতো তবে সেগুলি পৃথিবী থেকে দিনের বেলায়ও দৃশ্যমান হত এবং এর উজ্জ্বলতা চাঁদের চেয়েও বেশি হত।
বদনগঞ্জ

বদনগঞ্জ হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।
বদনগঞ্জের স্থানাঙ্ক ।
২০১১ সালের জনগণনার তথ্য অনুযায়ী, বদনগঞ্জ গ্রামের মোট জনসংখ্যা ৩,৮৬৫। এর মধ্যে ১,৯৫৭ জন (৫১ শতাংশ) পুরুষ এবং ১,৯০৮ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৪১৫। বদনগঞ্জের মোট সাক্ষর জনসংখ্যা ২,৯১৩ (অন্যূন ছয় বছর বয়সী জনসংখ্যার ৮৪.৪৩ শতাংশ)।
ডেভিড জে. ম্যাককাশন বদনগঞ্জ গ্রামের দু’টি পুরনো মন্দিরের কথা উল্লেখ করেছেন:
বদনগঞ্জে ২টি শয্যাবিশিষ্ট একটি প্রাথমিক স্বাস্থ্যকেন্দ্র অবস্থিত।
ক্যাথরিন ফ্রাঙ্ক

ক্যাথরিন ফ্রাঙ্ক একজন মার্কিন লেখক ও জীবনীকার, যিনি বর্তমানে ইংল্যান্ডে বসবাসরত। তার উল্লেখযোগ্য কর্মের মধ্যে রয়েছে লুসি, লেডি ডাফ-গর্ডনের জীবনী “"লুসি ডাফ গর্ডন: অ্যা প্যাসেজ টু ইজিপ্ট"”, এবং ইন্দিরা গান্ধীর জীবনী নিয়ে লেখা অধিক বিতর্কিত বই “"ইন্দিরা: দ্য লাইফ অব ইন্দিরা নেহরু গান্ধী"”। এছাড়াও তিনি “"অ্যা ভয়েজার আউট: দ্য লাইফ অব ম্যারি কিংসলে"”, “"এমিলি ব্রন্টি: অ্যা চেইনলেস সোউল"” এবং “"ক্রুসো: ড্যানিয়েল ডিফো, রবার্ট নক্স অ্যান্ড দ্য ক্রিয়েশন অব অ্যা মিথ"” ইত্যাদি গ্রন্থ রচনা করেন।
টুইচ (সেবা)

টুইচ হলো একটি ভিডিও লাইভ স্ট্রিমিং সেবা, যা আমাজনের একটি সহায়ক সংস্থা টুইচ ইন্টারেক্টিভ দ্বারা পরিচালিত হয়। ২০১১ সালের জুন মাসে সাধারণ স্ট্রিমিং মাধ্যম জাস্টিন.টিভির একটি স্পিন-অফ হিসেবে প্রবর্তিত এই সাইটটি মূলত ইস্পোর্টস প্রতিযোগিতা সম্প্রচারের পাশাপাশি ভিডিও গেম লাইভ স্ট্রিমিং, সঙ্গীত সম্প্রচার, সৃজনশীল বিষয়বস্তু এবং সম্প্রতি বাস্তব জীবনের কার্যক্রম প্রচারের জন্য ব্যবহৃত হয়। এই সাইটে থাকা ভিডিওগুলো সরাসরি বা ভিডিও অন ডিমান্ডের মাধ্যমে পরবর্তীতে দেখা যায়।
টুইচের জনপ্রিয়তা তার সাধারণ-আগ্রহের প্রতিরূপ অংশটি গ্রহণ করেছিল। ২০১৩ সালের অক্টোবর মাসে, এর ওয়েবসাইটে ৪৫ মিলিয়ন অনন্য দর্শক ছিল<r এবং ২০১৪ সালের ফেব্রুয়ারি মাসের মধ্যে এটি মার্কিন যুক্তরাষ্ট্রের শীর্ষ ইন্টারনেট ট্র্যাফিকের মধ্যে চতুর্থ বৃহত্তম উৎস হিসেবে বিবেচিত হয়েছিল। একই সময়ে, জাস্টিন.টিভির মূল সংস্থাটি স্থানান্তর করে টুইচ ইন্টারেক্টিভ হিসেবে পুনরায় চালু করা হয়েছিল – অতঃপর ২০১৪ সালের আগস্ট মাসে জাস্টিন.টিভি বন্ধ হয়েছে। একই মাসে, আমাজন ৯৭০ মিলিয়ন ডলারের বিনিময়ে এই সেবাটি অধিগ্রহণ করা হয়েছিল, পরবর্তীতে এটি সংস্থার সাবস্ক্রিপশন সেবা আমাজন প্রাইমের সাথে সমন্বয় ঘটায়। পরবর্তীতে টুইচ কার্স এলএলসি নামে একটি অনলাইন ভিডিও গেমিং সম্প্রদায়ের অপারেটর ক্রয় করে এবং স্ট্রিমে লিঙ্কের মাধ্যমে গেম ক্রয় করা চালু করে। একই সাথে এই সাইটে এমন একটি প্রোগ্রাম রয়েছে যার মাধ্যমে স্ট্রিমাররা যেসকল গেম খেলে, তার বিক্রয়ের ফলে কিছু কমিশন লাভ করে।
২০১৫ সাল অনুযায়ী, টুইচের প্রতি মাসে ১.৫ মিলিয়নেরও বেশি সম্প্রচারক এবং ১০০ মিলিয়ন দর্শক ছিল। ২০১৭ সাল পর্যন্ত, টুইচ মার্কিন যুক্তরাষ্ট্রে ভিডিও গেমের জন্য শীর্ষস্থানীয় লাইভ স্ট্রিমিং ভিডিও সেবা হিসেবে পরিচিতি লাভ করে এবং ইউটিউব গেমিংয়ের ওপর প্রাধান্য বিস্তার করে। ২০১৮ সালের মে মাসের হিসাব অনুযায়ী, এটির প্রায় ১০ মিলিয়ন গড় সমকালীন ব্যবহারকারীসহ মাসিক ২.২ মিলিয়ন ব্রডকাস্টার এবং ১৫ মিলিয়ন দৈনিক সক্রিয় ব্যবহারকারী ছিল। ২০১৮ সালের মে মাস পর্যন্ত, টুইচের ২৭,০০০-এরও বেশি সহযোগী চ্যানেল ছিল।
ডিসকর্ড (সফটওয়্যার)

ডিসকর্ড হলো একটি মার্কিন মালিকানাধীন ফ্রিওয়্যার তাৎক্ষণিক বার্তা এবং ভিওআইপি অ্যাপ্লিকেশন এবং ডিজিটাল বিতরণ মাধ্যম, যা গেমার থেকে শুরু করে শিক্ষা এবং ব্যবসায়ের ক্ষেত্রে সম্প্রদায় তৈরির জন্য নকশা করা হয়েছে। ডিসকর্ড একটি চ্যাট চ্যানেলের মাধ্যমে ব্যবহারকারীদের মধ্যে পাঠ্য, চিত্র, ভিডিও এবং অডিও যোগাযোগে বিশেষজ্ঞ। ডিসকর্ড উইন্ডোজ, ম্যাক ওএস, লিনাক্স, আইওএস, অ্যান্ড্রয়েড এবং ওয়েব ব্রাউজারে চলে। ২০১৯ সালের ২১শে জুলাই অনুযায়ী, এই সফটওয়্যারটির ২৫০ মিলিয়নেরও বেশি ব্যবহারকারী রয়েছে।
২০১৬ সালের জানুয়ারি মাসের মধ্যে, হামার ও চিসেল জানিয়েছিলেন যে ডিসকর্ডকে ৩ মিলিয়ন লোক ব্যবহার করে, অতঃপর প্রতি মাসে ১ মিলিয়ন বৃদ্ধি পেয়ে একই বছরের জুলাই মাসে ১১ মিলিয়ন ব্যবহারকারীতে পৌঁছেছিল। ২০১৬ সালের ডিসেম্বর মাসে এই সংস্থাটি জানিয়েছে যে বিশ্বজুড়ে এর ২৫ মিলিয়ন ব্যবহারকারী রয়েছে। ২০১৭ সালের শেষের দিকে, এই সেবাটি প্রতি সপ্তাহে প্রায় ১.৫ মিলিয়ন নতুন ব্যবহারকারীসহ সর্বমোট প্রায় ৯০ মিলিয়ন ব্যবহারকারী ধারণ করে। এই সেবাটির তৃতীয় বার্ষিকীর সময়, ডিসকর্ড জানিয়েছিল যে এতে ১৩০ মিলিয়ন অনন্য নিবন্ধিত ব্যবহারকারী রয়েছে। সংস্থাটি পর্যবেক্ষণ করেছে যে এর সার্ভারগুলোর বেশিরভাগ অংশ গেমিং সম্পর্কিত উদ্দেশ্যে ব্যবহৃত হয়, অন্যদিকে ব্যবহারকারীরা গেমিং বহির্ভূত ক্রিয়াকলাপের মধ্যে স্টক ট্রেডিং, ফ্যান্টাসি ফুটবল এবং অন্যান্য অংশীদারি আগ্রহী গোষ্ঠীর জন্য ব্যবহার করে থাকে।
২০১৬ সালের মে মাসে, সফটওয়্যারটি প্রকাশের এক বছর পরে "পিসি গেমারের" লেখক টম মার্কস ডিসকর্ডকে সেরা ভিওআইপি সেবা হিসেবে বলে উল্লেখ করেছিলেন। লাইফহ্যাকার ডিসকর্ডের ইন্টারফেস, ব্যবহারের সহজতা এবং মাধ্যমের সামঞ্জস্যের প্রশংসা করেছেন।
২০১৯ সালের মে মাসে, ডিসকর্ড জানিয়েছে যে এটির ওয়েব এবং মোবাইল মাধ্যমে কমপক্ষে ২৫০ মিলিয়ন নিবন্ধিত ব্যবহারকারী রয়েছে। এটি প্রতি মাসে ৫৬ মিলিয়ন ব্যক্তি ব্যবহার করে এবং প্রতি মাসে মোট ২৫ বিলিয়ন বার্তা প্রেরণ করে। ২০২০ সালের হিসাব অনুযায়ী, সংস্থাটি জানিয়েছে যে প্রতি মাসে এই সফটওয়্যারের ১০০ মিলিয়ন সক্রিয় ব্যবহারকারী রয়েছে।
ভিক্টোরিয়া, ব্রিটিশ কলাম্বিয়া

ভিক্টোরিয়া কানাডার ব্রিটিশ কলাম্বিয়া প্রদেশের রাজধানী। এটি কানাডার দক্ষিণ দিকে প্রশান্ত মহাসাগরের উপকূলে অবস্থিত। শহরটির জনসংখ্যা ৮৫,৭৯২। ভিক্টোরিয়া কানাডার সপ্তম বৃহত্তম জনবহুল শহর। এর ঘনত্ব .
এটি কানাডার পশ্চিমাঞ্চলের সবচেয়ে গুরুত্বপূর্ণ শহরগুলোর মধ্যে একটি। কানাডার সবচেয়ে বড় শহর ভ্যানকুভার থেকে এর দুরত্ব । সিয়েটোল থেকেও এর দুরত্ব । ওয়াশিংটন, ডি.সি. থেকে এর দুরত্ব ।
শহরটির নামকরণ করা হয়েছে রাণী ভিক্টোরিয়ার নামে। ১৮৪৩ সালে এখানে ব্রিটিশদের উপনিবেশ শুরু হয়। শহরটি উত্তর আমেরিকার প্রাচীন শহরগুলোর মধ্যে একটি। এখনও এখানে কিছু পুরনো স্থাপত্যের নিদর্শন রয়েছে। উল্লেখযোগ্য ভবনগুলোর মধ্যে সাংসদ ভবন এবং ইমপ্রেস হোটেল অন্যতম। ১৮৯৭ সালে সাংসদ ভবনের কাজ শেষ হয়। ১৯০৮ সাকে ইমপ্রেস হোটেলের কাজ শেষ হয়। সান ফ্রান্সিস্কোর পরে এই শহরটির চায়নাটাউন সবচেয়ে পুরনো। ইউরোপীয়দের আগমনের আগেও এখানে বাইরের লোকেরা বাণিজ্য করতে আসতো।
শহরটিকে "বাগান শহর" নামেও ডাকা হয়। পর্যটকদের প্রধান আকর্ষণগুলোর মধ্যে এটি একটি। সেরা ২০টি বসবাসযোগ্য শহরের মধ্যে এটি অন্যতম। বিদেশ থেকে পড়াশুনা করতে অনেক শিক্ষার্থী এই শহরে আসেন। বিশেষ করে ভিক্টোরিয়ার শিল্পকলা কলেজে বিদেশী শিক্ষার্থীরা পড়াশুনা করতে আসেন। ভিক্টোরিয়া এর সমুদ্র সৈকত এবং উপকূলীয় এলাকার জন্য বিখ্যাত। সদ্য চাকরি শেষ হওয়া বৃদ্ধরা এখানে আসেন এর আবহাওয়ার স্বাদ নিতে, বিশেষ করে গ্রীষ্ম উপভোগ করতে।
১৭০০ সাল থেকে এখানে স্পেনীয় এবং ব্রিটিশ অভিযানকারীরা আসতে শুরু করে। এর আগে এখানে কোস্ট সেলিশ জাতি-সহ আরও কিছু বিদেশি মানুষ বসবাস করত। ১৭৭৪ সালে জুয়ান পেরেয আসেন। এবং ১৭৭৮ সালে আসেন জেমস কুক।
উনবিংশ শতাব্দীর মাঝামাঝি সময় থেকে ভিক্টোরিয়ার বন্দর উত্তর আমেরিকার সবচেয়ে বড় আফিম আমদানী করার বন্দর হয়ে ওঠে। হং কং থেকে এই আফিমগুলো এখানে আসতো। ১৮৬৫ সাল পর্যন্ত আফিম আমদানি করা বৈধ ছিল এবং কোনরকম নিয়ম-নীতি ছিল না। ১৮৬৫ সালে আইনের মাধ্যমে আফিম আমদানি নিয়ন্ত্রণ করা শুরু হয়। ১৯০৮ সালে আফিম আমদানি নিষিদ্ধ ঘোষণা করা হয়।
ভিক্টোরিয়ার আবহাওয়া, অবস্থান এবং পরিবেশ একে বিভিন্ন অনুষ্ঠানের স্থান বানিয়েছে। বিশেষ করে পর্বতারোহণ, গলফ, কায়াকিং, দৌড়ানো, রক ক্লাম্বিং, জলের খেলাধুলা ইত্যাদি।
সাইক্লিং শহর হিসেবে ভিক্টোরিয়া বিখ্যাত। এই শহরে সাইকেল চালানোর জন্য কয়েক'শ কিলোমিটারের আলাদা লেন রয়েছে। বিশেষ করে গ্যালোপিং গুজ আঞ্চলিক ট্রেইলটি বিখ্যাত। এছাড়াও এখানে পাহাড়ি পথে সাইকেল চালানোর জন্য আলাদা সু-ব্যবস্থা আছে। এটি মাউন্ট ওয়ার্ক রিজিওনাল পার্কে অবস্থিত। ভিক্টোরিয়া ক্রমশই বাইকারদের জন্য একটি পছন্দের স্থান হয়ে উঠছে। এখানে সাইক্লিস্টদের কিছু গ্রুপ রয়েছে। যেমন গ্রেটার ভিক্টোরিয়া সাইক্লিং কোয়ালিশন অন্যতম। আবার বাইক টু ওয়ার্ক সেসাইটি নামে আরও একটি সংস্থা রয়েছে। এই সংগঠনগুলো সাইকেল সংক্রান্ত সুযোগ-সুবিধা বাস্তবায়নে কাজ করে যাচ্ছে।২০০৫ সালে, ৫% মানুষকে গণ পরিবহন থেকে সাইকেল চালানোতে উৎসাহিত করতে পেরেছে।
ভ্যানকুভারের সবচেয়ে বড় নদীর বাঁধ হচ্ছে জর্ডান নদী বাঁধ। পানির স্রোত দ্বারা এখানে বিদ্যুৎ উৎপাদন করা হয়। এটি প্রতিষ্ঠিত হয় ১৯১১ সালে। 
এবং স্পুক হ্রদ থেকে পুরো শহরের পানি সরবরাহ করা হয়।
হিফজুর রহমান সিওহারভি

হিফজুর রহমান সিওহারভি (১৯০০ - ২ আগস্ট ১৯৬২) একজন ভারতীয় সুন্নি ইসলামি পণ্ডিত এবং ভারতীয় স্বাধীনতা আন্দোলনের কর্মী ছিলেন। তিনি ২৫ বছর (১৯২২-১৯৪৭) ব্রিটিশ শাসনের বিরুদ্ধে লড়াই করেছিলেন এবং আট বছর জেলখানায় কাটিয়েছিলেন। একজন রাজনীতিবিদ হিসাবে, তিনি ভারত বিভাগের বিরোধিতা করেছিলেন, এবং ১৯৫২ থেকে ১৯৬২ সাল পর্যন্ত আমরোহা (লোকসভা কেন্দ্র) থেকে ভারতীয় জাতীয় কংগ্রেসের হয়ে ভারতীয় সংসদ সদস্য হিসাবে দায়িত্ব পালন করেছিলেন।
হিফজুর রহমান সিওহারভি ১৯০০ সালে (১৩১৮ হিঃ) ভারতের উত্তর প্রদেশ রাজ্যের বিজনোর জেলার শহর সিওহারের জমিদার পরিবারে জন্মগ্রহণ করেন। তার বাবা হাজী শামসুদ্দিন ভোপাল রাজ্যে এবং তার পরে বিকানের রাজ্যে সহকারী প্রকৌশলী ছিলেন। সেওহরভি প্রথমে স্কুলে এবং পরে মাদরাসা শাহী মুরাদাবাদে ভর্তি হন। তিনি সেওহারের মাদ্রাসায়ে ফয়েজ-এ-আমে তার দারস-ই-নিজামী পাঠ্যক্রমটি সম্পন্ন করেছেন। তিনি সেখানে আবদুল গাফুর সিওহারভি, আহমদ চিশতী এবং সাইয়্যেদ আফতাব আলীর অধীনে পড়াশোনা করেছিলেন। পরে ১৯২২ সালে তিনি দারুল উলূম দেওবন্দে চলে আসেন এবং আনোয়ার শাহ কাশ্মীরির অধীনে হাদিস সমূহে বিশেষ জ্ঞান লাভ করেন এবং ১৯২৩ সালে (১৩৪২ হিজরি) স্নাতক হন।
তিনি ক্যান্সারে আক্রান্ত হয়ে ১৯৬২ সালের ২রা আগস্ট মারা যান। দারুল উলূম দেওবন্দের অধ্যক্ষ ক্বারী মুহাম্মদ তাইয়েব তার জানাজার নামাজ পড়েছিলেন। ভারতের প্রধানমন্ত্রী জওহরলাল নেহেরু, ভারতীয় সংসদের কয়েকজন অন্যান্য সদস্যের কাছ থেকে। তার জানাজার নামাজে দুই লক্ষ লোকের অংশ গ্রহণ করে। তার কবরটি নয়াদিল্লির মুনহাদিয়ানে অবস্থিত, যেখানে শাহ ওয়ালিউল্লাহ দেহলভীকেও সমাহিত করা হয়েছে। তার স্মরণে জেদ্দায় হিফজুর রহমান একাডেমি প্রতিষ্ঠিত হয়।
দ্য লাস্ট ম্যান অন আর্থ

'দ্য লাস্ট ম্যান অন আর্থ' (ইংরেজিঃ The Last Man On Earth, অনুবাদঃ পৃথিবীর শেষ ব্যক্তি) জন ব্লাইস্টোন নির্মিত, ১৯২৪ সালের আমেরিকান হাস্যরসাত্মক নির্বাক চলচ্চিত্র। ফক্স ফিল্ম কর্পোরেশন প্রযোজিত চলচ্চিত্রটি কিছুটা মেরি শেলি'র ১৮২৬ সালে প্রকাশিত দ্য লাস্ট ম্যান উপন্যাস অবলম্বনে নির্মিত। আর্ল ফক্স এটির শ্রেষ্ঠাংশে অভিনয় করেন। ফক্স কর্পোরেশন ১৯৩২ সালে "এল আল্টিমো ভেরন সোব্রে লা টিয়েরা" নামে একটি স্প্যানিশ সংস্করণ ও ১৯৩৩ সালে "ইটস গ্রেট টু বি এলাইভ" নামে পুননির্মাণ করে। ১৯৪৬ সালের সাই-ফাই উপন্যাস "মিঃ এডাম" এই চলচ্চিত্র হতে অনুপ্রাণিত।
এলমার নামের একজন পুরুষ(আর্ল ফক্স) তার প্রেয়সি হ্যাটির(ডেরেলিস পারডিউ) সাথে রাগ করে ঘর ছাড়েন, পরিকল্পনা করেন নারীবিহীন জীবন কাটানোর। ১৯৫০ সালে 'মাসকুলাইটিস' নামক এক রোগের মহামারিতে ১৪ বছর তদুর্ধ সকল পুরুষের মৃত্যু হয়। পুরুষ শুন্য পৃথিবী শাসন করে নারী সমাজ। একজন মহিলা যুক্তরাষ্ট্রের রাষ্ট্রপতির দায়িত্ব নেন। একজন নারী বিমানচালক গার্টি (গ্রেস কুনার্ড) রেডউড বনের উপর দিয়ে যাওয়ার সময় একটি কুড়েঘরের চিমনি হতে ধোঁয়া উঠতে দেখে কৌতুহলি হন, জানতে পারেন এখানে এলমার স্মিথ নামে একজন গ্রাম্য পুরুষ নিভৃতে বাস করছেন। এলমার স্মিথকে ধরে এনে, হাসপাতালে তার বংশ বিস্তারের সামর্থ্য পরীক্ষা করা হয়। প্রামাণিত হয় এলমার সামর্থ্যবান। অচীরেই এলমার পৃথিবীর সকল নারীর আকাংক্ষিত পুরুষে পরিণত হন। সরকার তাকে ১০ মিলিয়ন ডলার দিয়ে গার্টির কাছ থেকে কিনে নেয়, দুইজন নারী সিনেটর, এলমারকে তাদের স্বামী হিসেবে পাওয়ার জন্য প্রতিযোগিতায় লিপ্ত হয়। অপরদিকে এলমার তার প্রেয়সি হ্যাটিকে খুঁজে বের করে, অভিমান ভুলে হ্যাটিকে বিয়ে করে।
"দ্য লাস্ট ম্যান অন আর্থ"-এর কাহিনি হাস্যরসাত্মক হলেও চলচ্চিত্রটি প্রদর্শনীর ক্ষেত্রে নিষিদ্ধ হয়েছিল। তৎকালীন ভার্জিনিয়া অঙ্গরাজ্যের সেন্সর বোর্ড একজন পুরুষের জন্য মহিলা সমাজের প্রতিযোগিতায় লিপ্ত হওয়ার বিষয়টির উপস্থাপনায় সন্তুষ্ট ছিলনা, তারা ভার্জিনিয়ায় চলচ্চিত্রটি নিষিদ্ধ করেছিল। পরবর্তীতে এটি ব্রিটিশ বোর্ড অব ফিল্ম ক্লাসিফিকেশন কর্তৃক নিষিদ্ধ হয়েছিল।
"দ্য লাস্ট ম্যান অন আর্থ-"এর কপি বেলজিয়ামের রাজকীয় চলচ্চিত্র সংরক্ষণাগার এবং নিউ ইয়র্কের "মিউজিয়াম অব মডার্ন আর্ট"-এ সংরক্ষিত আছে।
জম জম (চলচ্চিত্র)

জম জম মালয়ালম ভাষার একটি হাস্যরসাত্মক নাট্য চলচ্চিত্র। চলচ্চিত্রটি পরিচালনা করেছেন জি. নীলকান্ত রেডি এবং প্রযোজনা করেছেন মানু কুমারন। এটি মূলত বিকাশ বহল কর্তৃক ২০১৪ সালে নির্মিত হিন্দি চলচ্চিত্র কুইনের পুনর্নির্মাণ, যার প্রধান চরিত্রে অভিনয় করেছেন মঞ্জিমা মোহন।
২০১৪ সালের জুনে হিন্দি কুইন চলচ্চিত্রের নির্মাতা প্রতিষ্ঠান– ভায়াকম ১৮ মোশন পিকচার্স আনুষ্ঠানিকভাবে ঘোষণা করে যে, তারা তাদের ছবি তামিল, তেলুগু, মালয়ালম এবং কন্নড় ভাষায় পুনর্নির্মাণ করার অধিকার থিয়াগারাজনের কাছে বিক্রি করেছে এবং থিয়াগারাজন তার প্রতিষ্ঠান "স্টার মুভিজের" মাধ্যমে এই সিনেমাগুলো নির্মাণ করবে। ভায়াকম চুক্তিতে শর্ত দিয়েছিল যে, এই সিনেমাগুলোর যেকোনোটির মূল ফটোগ্রাফি ২০১৭ সালের ৮ জুনের মধ্যে শুরু করতে হবে। অন্যথায় তারা সিনেমা নির্মাণের অধিকার হারাবে।
প্রথমে অমলা পল চলচ্চিত্রটির মুখ্য চরিত্রে অভিনয়ের জন্য চুক্তিবদ্ধ হলেও পরবর্তীতে মানজিমা মোহন এ চরিত্রে কাজ করেছিলেন।
চলচ্চিত্রটির সঙ্গীত পরিচালনা করেছেন অমিত ত্রিবেদী এবং সুর করেছেন রফিক আহমেদ।
চলচ্চিত্রটির আনুষ্ঠানিক টিজার ২০১৮ সালের ২১ ডিসেম্বর মুক্তি পেয়েছিল।
স্বয়ংক্রিয়তা

স্বয়ংক্রিয়তা(Automation) হ'ল এক প্রকার প্রযুক্তি যা দ্বারা কোনও প্রক্রিয়া বা পদ্ধতি ন্যূনতম মানব সহায়তায় সঞ্চালিত হয়। স্বয়ংক্রিয় নিয়ন্ত্রণ হ'ল অপারেটিং সরঞ্জামগুলির জন্য বিভিন্ন নিয়ন্ত্রণ ব্যবস্থা যেমন যন্ত্রপাতি, কারখানাগুলিতে প্রক্রিয়াজাতকরণ, বয়লার এবং তাপ চিকিৎসা ওভেন, টেলিফোন নেটওয়ার্কগুলিতে স্যুইচিং, জাহাজ, বিমান এবং অন্যান্য অ্যাপ্লিকেশন এবং ন্যূনতম সহ যানবাহনগুলির স্টিয়ারিং এবং স্থিতিশীলকরণ বা হস্তক্ষেপ হ্রাস।
৮৫০ খ্রিস্টাব্দে পারসীয় বনু মুসা ভাতৃদ্বয় রচিত কিতাব আল-হিয়্যাল -এ স্বয়ংক্রিয়তার উল্লেখ মেলে।
উত্পাদনশীলতা বৃদ্ধি পেয়েছে।
গুণমানের বৃদ্ধি বা পূর্বাভাসযোগ্যতা।
ধারাবাহিকতা বৃদ্ধি
সম্ভাব্য সুরক্ষা হুমকী / দুর্বলতা
উচ্চ প্রাথমিক ব্যয়।
ব্যবসায়িক প্রক্রিয়া স্বয়ংক্রিয়তা (বিপিএ) জটিল ব্যবসায়িক প্রক্রিয়াগুলির প্রযুক্তি-সক্ষম অটোমেশন প্রদান করে ।
রোবোটিক প্রক্রিয়া স্বয়ংক্রিয়তা(আরপিএ; বা স্ব-নির্দেশিত আরপিএ 2.0 এর জন্য আরপিএআই) বিপিএর মধ্যে একটি উদীয়মান ক্ষেত্র এবং কৃত্রিম বুদ্ধিমত্তা ব্যবহার করে।
বর্তমানে বেশ কিছু কর্পোরেট সংস্থা রোবোটিক প্রক্রিয়া স্বয়ংক্রিয়তা সমাধান প্রদান করে থাকে। তাদের মধ্যে ২০০১ সালে প্রতিষ্ঠিত ব্রিটিশ সংস্থা ব্লু প্রিজম , ২০০৩ সালে ভারতীয় অংকুর কোঠারি, মিহির শুক্লা, নীতি মেহতা, এবং রুশভ পারমানি প্রতিষ্ঠিত মার্কিন সংস্থা অটোমেশন এনিহোয়ার , ২০০৫ সালে প্রতিষ্ঠিত রোমানিয়ান সংস্থা ইউআইপাথ উল্লেখযোগ্য।
কমসোমোলস্ক নামুরে এয়ারক্রাফট প্লান্ট

কমসোমোলস্ক নামুরে এয়ারক্রাফট প্লান্ট (KnAAPO বা KnAAZ; ); রাশিয়ার সর্ব উত্তরের কমসোমোলস্ক নামুরেতে অবস্থিত রাশিয়ার একটি বিমান নির্মাতা প্রতিষ্ঠান।
কোম্পানিটি খাবারোভস্ক ক্রাই এর সবচেয়ে সফল প্রতিষ্ঠান, এবং বছরের পর বছর ধরে এই অঞ্চলের বৃহত্তম করদাতা হয়ে আসছে।
১৯৯৯ এবং ২০০১ সালে রাশিয়ান ইউনিয়ন অফ ইন্ডাস্ট্রিয়ালিস্টস অ্যান্ড এন্টারপ্রেনারস এবং চেম্বার অফ কমার্স অ্যান্ড ইন্ডাস্ট্রি KnAAPO কে "সেরা রাশিয়ান এন্টারপ্রাইজ" উপাধি প্রদান করে।
KnAAPO (জেএসসি) এর শেয়ারহোল্ডার:
খাদিজা খাতুন শেফালী

খাদিজা খাতুন শেফালী (জন্ম: ১৪ এপ্রিল ১৯৪৯) বাংলাদেশের বগুড়া জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
খাদিজা খাতুন শেফালী ১৪ এপ্রিল ১৯৪৯ বগুড়া জেলায় জন্মগ্রহণ করেন।
খাদিজা খাতুন শেফালী বগুড়া জেলা মহিলা আওয়ামী লীগের সভাপতি। তিনি নবম জাতীয় সংসদের মহিলা আসন ১ থেকে মনোনীত সংসদ সদস্য ছিলেন। নবম জাতীয় সংসদে তিনি প্রাথমিক ও গণশিক্ষা মন্ত্রণালয় সম্পর্কিত স্থায়ী কমিটির সদস্য ছিলেন।
আসমা জেরীন ঝুমু

আসমা জেরীন ঝুমু (জন্ম: ১ নভেম্বর ১৯৭০) বাংলাদেশের ঢাকা জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
খাদিজা খাতুন শেফালী ১ নভেম্বর ১৯৭০ সালে ঢাকার মগবাজারে জন্মগ্রহণ করেন। তার পিতা শাহাবুদ্দিন সরদার। চাচা আক্তার সরদার মুক্তিযোদ্ধা ও ঢাকার শেষ সরদার ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।
খাদিজা খাতুন শেফালী বাংলাদেশ মহিলা আওয়ামী লীগের কেন্দ্রীয় সাংগঠনিক সম্পাদক। তিনি নবম জাতীয় সংসদের মহিলা আসন ৪ থেকে মনোনীত সংসদ সদস্য ছিলেন। নবম সংসদে তিনি মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন।
ইক স্টেডিয়াম

ইক স্টেডিয়াম হলো মার্কিন যুক্তরাষ্ট্রের কানসাসের উইচিটায় অবস্থিত একটি বেসবল স্টেডিয়াম। এটি উত্তর-পূর্ব উইচিটা স্টেট ইউনিভার্সিটির ক্যাম্পাসের হিলসাইড এবং অলিভারের মধ্যে ২১ স্ট্রিটের দক্ষিণ পাশে অবস্থিত।
১৯৭৮ সালে যখন জিন স্টিফেনসন শকার বেসবল প্রোগ্রামটি পুনরায় চালু করেন তখন দলটি মৌসুমের বেশিরভাগ ম্যাচ শহর-মালিকানাধীন ম্যাকএডামস মাঠে খেলেছিল। মৌসুমে যখন ছয়টি খেলা বাকি ছিল তখন দলটি প্রথম এর ক্যাম্পাসে
(শকার ফিল্ড) খেলার সুবিধা পায়। এটি ছিল অতীতে গল্ফ অনুশীলন কোর্সের সময় নির্মিত অত্যন্ত স্বল্প সুবিধাসম্পন্ন একটি স্টেডিয়াম, যেখানে এস্ট্রো টার্ফ ক্ষেত্র, চেইন-লিঙ্কের বেড়া এবং স্কোরবোর্ডসহ অল্প অন্যান্য জিনিসপত্র ছিল। স্টেডিয়ামটিতে ১৯৭৯ সালে সীমিত আকারে আসন স্থাপন করা হয়।
১৯৮৫ সালে, শকার্সকে জাতীয় চ্যাম্পিয়নশিপ খেলায় এগিয়ে নেয়ার জন্য, উইচিটা স্টেট $৭০০,০০০ ব্যয়ে ৩,০৪৪ আসন বিশিষ্ট একটি স্থায়ী স্টেডিয়াম নির্মাণ করে। বেসবল প্রোগ্রামের প্রাথমিক সমর্থক হিসেবে উইচিটাভিত্তিক গাড়ি বিক্রেতা রাস্টি ইক এর নামানুসারে ইক স্টেডিয়ামের নামকরণ করা হয়।
১৯৮৮ সালে স্টেডিয়ামের প্রথম প্রধান সংস্কার করা হয়। সংস্কারের মধ্যে ছিল: একটি নতুন অ্যাস্ট্রোটার্ফ পৃষ্ঠ, একটি রাবারে তৈরি সতর্কীকরণ ট্র্যাক এবং প্লেটের পিছনে ২৯২ বক্স আসন সংযুক্তকরণ। খেলার পৃষ্ঠের নাম পরিবর্তন করে রন এবং লিন্ডা টাইলারের নামানুসারে টাইলার রাখা হয়, যারা $৪২৫,০০০ প্রদানের মাধ্যমে প্রকল্পটিতে বেশীরভাগ অর্থায়ন করেছিলেন।
১৯৯৯ সালের ২৩ সেপ্টেম্বর, কোলম্যান কোম্পানি উইচিটা স্টেট ইউনিভার্সিটির ফিউচারশক্স প্রকল্পে $৭.৮ মিলিয়ন অর্থায়ন করার মাধ্যমে ইক স্টেডিয়াম-টাইলার ফিল্ডের বাড়িকে দেশের প্রধান কলেজিয়েট বেসবল স্টেডিয়ামে পরিণত করার প্রচেষ্টা চালায়। ১৯৯৮ সালের, ২৮ জানুয়ারি ষ্টেডিয়ামটিতে বড় ধরনের উন্নয়ন করার পরিকল্পনা প্রথম ঘোষণা করা হয়, এবং যার ফলে ইক স্টেডিয়ামের উন্নয়ন প্রকল্প কলেজিয়েট বেসবল কোচ জিন স্টিফেনসনের নেতৃত্বে অন্য পর্যায়ে পৌঁছায়।
ভার্জিনিয়া এইচ ফারাহ অল-আমেরিকান ক্লাব এর প্রায় ২০০ জন সমর্থক রয়েছে, এবং ক্লাবের সামনে বারান্দা স্তরে ৯৬ জন সমর্থকের জন্য সংরক্ষিত বক্স আসন রয়েছে।
ভার্জিনিয়া এইচ ফারাহ অল-আমেরিকান ক্লাবের সদস্যপদ গ্রহণ করলে জলবায়ু নিয়ন্ত্রিত অভ্যন্তর থেকে খেলার একটি চমৎকার দৃশ্য, প্রতি খেলায় প্রশংসা খাদ্য এবং পানীয়, পার্কিংয়ে অগ্রাধিকার এর সুবিধা পাওয়া যায়।
দুটি প্যাভিলিয়ন এবং ছাদ কোলম্যান হিল এর অন্তর্ভুক্ত। প্যাভিলিয়ন দুটি আবৃত, স্তর দ্বারা বিভক্ত, চেয়ার এর জন্য মজবুত কাঠের ডেক রয়েছে। একটি প্যাভিলিয়নে ফায়ারপ্লেস আছে। প্যাভিলিয়নদুটি সমর্থকদের জন্য সাধারণ আসন প্রদান করে এবং বিশেষ অনুষ্ঠানের জন্য সংরক্ষিত হতে পারে।
সমর্থকরা তাদের বেসবল এবং পিকনিক ইক স্টেডিয়াম-টাইলার ফিল্ডের বাড়ি এ অত্যন্ত ভালোভাবে বেসবল ম্যাচ ও পিকনিক উপভোগ করতে সক্ষম।
ইক স্টেডিয়ামের আনুষ্ঠানিক বসার ক্ষমতা হলো ৭,৮৫১। এই সংখ্যা হোম প্লেটের পিছনের চেয়ারব্যাক সিট, সেই সাথে চেয়ারব্যাক সিট, মাঠের ডান পার্শ্ববর্তী লাইন, এবং মেটাল গ্র্যান্ডস্ট্যান্ড যা ডান পার্শ্ববর্তী লাইন এর নিচে থাকে সেগুলোকেও অন্তর্ভুক্ত করে। নীল রঙের "বক্স আসন" পিছন দিক দিয়ে হোম প্লেটের সবচেয়ে কাছাকাছি। এরপরে সবচেয়ে কাছাকাছি হলো সবুজ এবং হলুদ রংয়ের বক্স আসন উপরে, যেগুলো সিঁড়ি এবং একটি চলার পথ দ্বারা পৃথককৃত।
এ থিন রাখাইন

এ থিন রাখাইন (জন্ম: ১৬ জুলাই ১৯৬২) বাংলাদেশের কক্সবাজার জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
এ থিন রাখাইন কক্সবাজার জেলায় জন্মগ্রহণ করেন।
এ থিন রাখাইন নবম জাতীয় সংসদের মহিলা আসন ০৭ থেকে মনোনীত সংসদ সদস্য ছিলেন।
জোবেদা খাতুন

জোবেদা খাতুন (জন্ম: ৩০ ডিসেম্বর ১৯৫০) বাংলাদেশের কুমিল্লা জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
জোবেদা খাতুন ৩০ ডিসেম্বর ১৯৫০ সালে কুমিল্লা জেলার দেবিদ্বারের বিষ্ণুপুরে জন্মগ্রহণ করেন।
জোবেদা খাতুন নবম জাতীয় সংসদের মহিলা আসন ১২ থেকে মনোনীত সংসদ সদস্য ছিলেন।
নূর আফরোজ আলী

নূর আফরোজ আলী (জন্ম: ১০ ডিসেম্বর ১৯৫৩) বাংলাদেশের বাগেরহাট জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
নূর আফরোজ আলী ১০ ডিসেম্বর ১৯৫৩ সালে বাগেরহাট জেলার ফকিরহাটের আটকা গ্রামে জন্মগ্রহণ করেন। তার স্বামী শেখ আলী আহম্মেদ।
নূর আফরোজ আলী খুলনা মহিলা লীগ সভানেত্রী। তিনি নবম জাতীয় সংসদের মহিলা আসন ১৪ থেকে মনোনীত সংসদ সদস্য ছিলেন।
নুরজাহান বেগম

নুরজাহান বেগম (জন্ম: ১৬ নভেম্বর ১৯৫৫) বাংলাদেশের ঝিনাইদহ জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
নুরজাহান বেগম ১৬ নভেম্বর ১৯৫৫ সালে ঝিনাইদহ জেলায় জন্মগ্রহণ করেন।
নুরজাহান বেগম নবম জাতীয় সংসদের মহিলা আসন ১৫ থেকে মনোনীত সংসদ সদস্য ছিলেন। নবম সংসদে তিনি কৃষি মন্ত্রণালয় সম্পর্কিত স্থায়ী কমিটির সদস্য ছিলেন।
পারভীন তালুকদার

পারভীন তালুকদার মায়া (জন্ম: ৩১ জানুয়ারি ১৯৫৮) বাংলাদেশের বরিশাল জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
পারভীন তালুকদার ৩১ জানুয়ারি ১৯৫৮ সালে বরিশাল জেলার বাকেরগঞ্জের আফালকাঠি গ্রামে জন্মগ্রহণ করেন। তার স্বামী শিল্পপতি মোহাম্মদ আলী খান ফারুক তালুকদার।
পারভীন তালুকদার নবম জাতীয় সংসদের মহিলা আসন ১৬ থেকে মনোনীত সংসদ সদস্য ছিলেন। নবম সংসদে তিনি বন ও পরিবেশ মন্ত্রণালয় সম্পর্কিত স্থায়ী কমিটির সদস্য ছিলেন।
আল জুলফি

আয জুলফি আল-কাসিম প্রদেশের পূর্ব এবং নাজদের ঐতিহাসিক অঞ্চলের কেন্দ্রস্থলে। এটি বুরেদা (প্রদেশের রাজধানী) থেকে প্রায় ৭০ কিলোমিটার এবং সৌদি রাজধানী রিয়াদ থেকে প্রায় ২৯০ কিলোমিটার উত্তরে অবস্থিত।
আল জুলফি নাজদের উত্তর-মধ্য অঞ্চলে এবং শায়াব সামান্নের (সামান ভ্যালি) দক্ষিণে অবস্থিত, যা জুলফির দীর্ঘতম উপত্যকা। এটি এর উত্তর ও পশ্চিমে বালির টিলা দ্বারা বেষ্টিত, যা স্থানীয়ভাবে আল-থোয়ার বালুকণা নামে পরিচিত। আল-সাবালহ উডস শহরের উত্তরে অবস্থিত। আল জুলফির পাশেই রয়েছে আল-কসর রেইন হ্রদ (বা বোহিরাত আল-কাসার), যা শহরের একটি সরকারী অংশ হিসাবে বিবেচিত হয়।
১৯৭৩-সালের পাকিস্তানি চলচ্চিত্রের তালিকা

১৯৭৩ সালে পাকিস্তানে নির্মিত চলচ্চিত্রগুলোর একটি তালিকা (চলচ্চিত্রে ১৯৭৩ দেখুন):
সোনারায় ইউনিয়ন, গাবতলী

সোনারায় ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
এটি গাবতলী উপজেলায় অবস্থিত।
এই ইউনিয়নের মোট আয়তন ২৮.৪৯ বর্গকিলোমিটার।
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৯,৩৫৩ জন।
সোনারায় ইউনিয়ন ৩১টি গ্রাম ও ১৬টি মৌজা নিয়ে গঠিত।
এই ইউনিয়নের সাক্ষরতার হার ২৭%। এখানে ২টি উচ্চ বিদ্যালয় ও ১টি কলেজ রয়েছে। 
ইউনিয়নের বর্তমান চেয়ারম্যান মজিবুর রহমান আলতাব ।
এই ইউনিয়নে ২০টি মসজিদ, ৮টি ঈদগাহ ও ১২টি মন্দির রয়েছে।
নাগারা নদী

নাগারা নদী(জাপানি:長良川 নাগারা গাওয়া) হলো জাপানের মধ্যাঞ্চলীয় নদী যা বৃহত্তম হনশু দ্বীপের গিফু প্রশাসনিক অঞ্চলের (তোদেফুকেন都道府県) গুজো নগরী থেকে উৎপন্ন এবং কুওয়ানা নগরী এর নদীমুখে অবস্থিত। কিসো ও ইবি নদীর মতো নাগারা নদীটিও কিসো নদীত্রয়ের একটি নদী যা নো-বি সমভূমিকে গড়ে তুলেছে। নদীটি স্বচ্ছ-জলপ্রবাহী নদী হওয়ার জন্য প্রসিদ্ধ।এটি কাকিতা ও শিয়োমানজো নদীর সাথে জাপানের স্বচ্ছ-জলপ্রবাহী নদীত্রয়ের অন্তর্গত।
পর্যটকরা এখানে ভ্রমণ পিপাসা নিবারণ করতে আসেন। নদীটি প্রাকৃতিকভাবে সৃষ্ট উষ্ণ ঝরনার জন্য একটি বিখ্যাত পর্যটন কেন্দ্র।
নাগারা নদী নাগারা গ্রামের পাশ দিয়ে প্রবাহিত হতো এবং একটি ভয়াবহ বন্যার পরবর্তী সময়ে গ্রামটির নামানুসারে এর নাম হয় "নাগারা"। পূর্বে এই নদীটি সুনোমাতা নামেও পরিচিত ছিল।
প্রবাহকালে, নাগারা নদী অনেক স্থানে কিসো ও ইবি নদীর সঙ্গে মিলিত ও বিচ্ছিন্ন হয়েছে। যদিও নাগারাকে কিসো প্রবাহতন্ত্রের অন্তর্ভুক্ত মনে করা হয় তবুও বছরব্যাপী বিভিন্ন নির্মাণকার্য দুই নদীকে তাদের প্রবাহপথে নদীমুখ (মোহনা) থেকে পৃথক করে ফেলেছে। অন্যান্য নির্মাণকার্যও পূর্বে নদীর গতিপথকে পরিবর্তন করেছিল।
গিফু,আইচি ও মিয়ে প্রশাসনিক অঞ্চলের (তোদেফুকেন都道府県) অনেক নগরী নাগারা নদী বিধৌত অঞ্চল।
<br>•গিফু তোদেফুকেন<br>
গুজো-,মিনো,সেকি,গিফু, মিজুহো,ও-গাকি,আনপাচি,ওয়ানোউচি,কাইজু।<br>
•আইচি তোদেফুকেন<br>
আইসাই<br>
•মিয়ে তোদেফুকেন<br>
কুওয়ানা
জলজ পক্ষী কর্মোরেন্টকে ব্যবহার করে মৎস্য আহরণ জাপানের ১৩০০ বছরের প্রাচীন ঐতিহ্য। এটি একটি ব্যতিক্রমধর্মী মৎস্য আহরণ।জলজ পক্ষীগুলোকে দড়ির সাহায্যে নিয়ন্ত্রণ করা হয়। এটি অন্যদের জন্য একটি দর্শনীয় বিষয়।
রামেশ্বরপুর ইউনিয়ন

রামেশ্বরপুর ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
ইউনিয়নটি উপজেলা সদর থেকে ১০কিলোমিটার দূরে অবস্থিত।
এই ইউনিয়নের মোট আয়তন ১৭.৫১ বর্গকিলোমিটার।
ইউনিয়নের আওতাভুক্ত রামেশ্বপুর গ্রামের নামানুসারে এই ইউনিয়নের নাম রামেশ্বরপুর রাখা হয়। 
এই ইউনিয়নের মোট জনসংখ্যা ৩২,৪৮৮ জন।
এই ইউনিয়ন ১৪টি গ্রাম ও ৮টি মৌজা নিয়ে গঠিত।
এই ইউনিয়নের সাক্ষরতার হার ২১.৬%।
ইউনিয়নের বর্তমান চেয়ারম্যান রফি নেওয়াজ খান।
এই ইউনিয়নে ৪৭টি মসজিদ, ৯ টি মন্দির ও ২৫টি ঈদগাহ রয়েছে।
সিন্ধি ভাষাভাষী অনুযায়ী ভারতের রাজ্যসমূহ

সিন্ধি ভাষা দক্ষিণ এশিয়ার সিন্ধু অঞ্চলে প্রচলিত ইন্দো-আর্য ভাষার উত্তর-পশ্চিম শাখার একটি ভাষা। এটি পাকিস্তানের সিন্ধু প্রদেশের একটি সরকারী ভাষা৷ ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১৯তম সর্বাধিক প্রচলিত ভাষা এবং ভারতে এই ভাষার বক্তার সংখ্যা ২৮ লক্ষ যা ভারতের মোট জনসংখ্যার ০.২৩%। মাতৃভাষী বক্তার সংখ্যা অনুসারে এই ভাষাটি বিশ্বের ৫০তম সর্বাধিক প্রচলিত ভাষা।
এই ভাষাটি ভারতে কেন্দ্রীয় সরকার স্বীকৃত তফসিলভুক্ত ভাষাগুলির মধ্যে একটি, যদিও সিন্ধি ভারতের কোন রাজ্যের সরকারী ভাষা নয়।
১৯৪৭ সালে ভারত-পাকিস্তানের স্বাধীনতালাভের পর সিন্ধু অঞ্চল পাকিস্তানের চলে গেলে বহু হিন্দু সিন্ধি শরণার্থী পাকিস্তান ত্যাগ করে ভারতে স্থানান্তরিত হন। নিচের তালিকাটি সিন্ধি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী সিন্ধিভাষীর তালিকা নিম্নরূপ:
ডেভ মোহাম্মদ

ডেভ মোহাম্মদ (; জন্ম: ৮ অক্টোবর, ১৯৭৯) ত্রিনিদাদের প্রিন্সেস স্ট্রিট এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০১০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো, অ্যান্টিগুয়া হকসবিলস, স্ট্যানফোর্ড সুপারস্টার্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম রিস্ট-স্পিন বোলিং করতেন। এছাড়াও, বামহাতে নিচেরসারিতে ব্যাটিং করতেন ‘টেডপোল’ ডাকনামে পরিচিত ডেভ মোহাম্মদ।
২০০০-০১ মৌসুম থেকে ২০১১ সাল পর্যন্ত ডেভ মোহাম্মদের প্রথম-শ্রেণীর খেলোয়াড়ী জীবন চলমান ছিল। পরিবারের দশ সন্তানের মধ্যে সর্বকনিষ্ঠ ছিলেন তিনি। নিখুঁত আকারে আক্রমণধর্মী চায়নাম্যান বোলিংয়ে অভ্যস্ত ছিলেন ও আক্রমণাত্মক ব্যাটিং করতেন। প্রথম-শ্রেণীর খেলার ধরনে খুব কমই ধ্বংসাত্মক প্রভাব ফেলেন। তাসত্ত্বেও, ধারাবাহিকতা বজায় রাখেন।
ত্রিনিদাদ ও টোবাগোর পক্ষে মাত্র তিনটি প্রথম-শ্রেণীর ক্রিকেট খেলায় অংশগ্রহণের পরপরই ওয়েস্ট ইন্ডিজ দলে খেলার জন্যে আমন্ত্রিত হন। ২০০৬ সালের ঘরোয়া ক্রিকেটে দূর্দান্ত খেলা উপহার দেন।
২০০৯ সালে ভারতের বেঙ্গালুরুতে অনুষ্ঠিত চ্যাম্পিয়ন্স লীগ টি২০ প্রতিযোগিতায় ত্রিনিদাদ ও টোবাগো দলের সদস্যরূপে সমারসেটের বিপক্ষে খেলেন।
সমগ্র খেলোয়াড়ী জীবনে পাঁচটিমাত্র টেস্ট ও সাতটিমাত্র একদিনের আন্তর্জাতিকে অংশগ্রহণ করেছেন ডেভ মোহাম্মদ। ২ জানুয়ারি, ২০০৪ তারিখে কেপ টাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৯ নভেম্বর, ২০০৬ তারিখে মুলতানে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।
মার্চ, ২০০১ সালে দক্ষিণ আফ্রিকার বিপক্ষে সিরিজের তৃতীয় টেস্ট খেলার জন্যে তাকে দলে অন্তর্ভুক্ত করা হয়। তবে, জানুয়ারি, ২০০৪ সালের পূর্ব-পর্যন্ত তার টেস্ট অভিষেক পর্ব সম্পন্ন হয়নি। দক্ষিণ আফ্রিকার বিপক্ষে তার টেস্ট অভিষেক হয়।
অভিষেট টেস্টের প্রথম ইনিংসে তিন উইকেট লাভ করেন। তন্মধ্যে, সাত বলের ব্যবধানে দুই উইকেট লাভে সক্ষমতা দেখান। কিন্তু, ওয়েস্ট ইন্ডিজের বোলিংয়ের দূর্বলতার কারণে স্বাগতিক দলের বিপক্ষে পুরো সিরিজেই নেতিবাচক প্রভাব ফেলে। একই বছরে ইংল্যান্ডের বিপক্ষে নিজস্ব দ্বিতীয় টেস্টে অংশ নেন।
ইংল্যান্ডের বিপক্ষে আরও একটি টেস্টে অংশ নেয়ার পর অপর স্পিনার ওমরি ব্যাঙ্কসের কাছে তার স্থানচ্যূতি ঘটে। এরপর, ২০০৬ সালের পূর্ব-পর্যন্ত তাকে দলের বাইরে রাখা হয়। ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ওয়েস্ট ইন্ডিজের একদিনের দলে তাকে ফিরিয়ে আনা হয়। এরপর, ভারতের বিপক্ষে টেস্ট সিরিজে তাকে খেলানো হয়। সিরিজের চূড়ান্ত ওডিআইয়ে দলের জয়ে ভূমিকা রাখেন।
ভারত ও পাকিস্তানের বিপক্ষে সাধারণমানের বোলিং করেন। তবে, সেন্ট জোন্সে পাল্টা আক্রমণ খেলা উপহার দিয়ে ৫২ রানের নিজস্ব প্রথম ও একমাত্র অর্ধ-শতরানের ইনিংস খেলে নাটকীয়ভাবে ড্রয়ের পথে নিয়ে যেতে বাধ্য করেন। অ্যান্টিগুয়া রিক্রিয়েশন গ্রাউন্ডে অনুষ্ঠিত সিরিজের প্রথম টেস্টে অর্ধ-শতরানের অসাধারণ ইনিংস খেলে এক উইকেট বাদে খেলাটি ড্রয়ে পরিণত করেন। পরবর্তীতে পাকিস্তানের বিপক্ষে সিরিজে খেলেন। এখানেও তিনি নিচেরসারির ব্যাটসম্যান হিসেবে কার্যকরী ভূমিকা পালন করেন।
দুই বছর আন্তর্জাতিক খেলা থেকে দূরে থাকার পর আগস্ট, ২০০৮ সালে কানাডায় অনুষ্ঠিত ত্রিদেশীয় সিরিজে অংশ নেয়ার উদ্দেশ্যে ওয়েস্ট ইন্ডিজের একদিনের দলে খেলার জন্যে তাকে আমন্ত্রণ জানানো হয়। আন্তর্জাতিক ক্রিকেট থেকে উপেক্ষিত হলেও স্ট্যানফোর্ড সুপারস্টার্স দলের সদস্যরূপে ইংল্যান্ড দলকে পরাজিত করেন।
ডনোভান পাগোন

ডনোভান জমো পাগোন (; জন্ম: ১৩ সেপ্টেম্বর, ১৯৮২) কিংস্টন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ডনোভান পাগোন।
উলমার্স স্কুলসে অধ্যয়ন করেছেন তিনি। আইসিসি অনূর্ধ্ব-১৯ ক্রিকেট বিশ্বকাপের ইতিহাসে খেলায় তিনি ব্যক্তিগত সর্বোচ্চ রানের ইনিংস খেলেন। ২১ জানুয়ারি, ২০০২ তারিখে ডুনেডিনে গ্রুপ পর্বের খেলায় স্কটল্যান্ড অনূর্ধ্ব-১৯ দলের বিপক্ষে ১৭৬ রান করেছিলেন তিনি।
২০০১-০২ মৌসুম থেকে ২০১২ সাল পর্যন্ত ডনোভান পাগোনের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডোনোভান প্যাগন। সবগুলো টেস্টই দক্ষিণ আফ্রিকার বিপক্ষে খেলেছিলেন তিনি। ৩১ মার্চ, ২০০৫ তারিখে জর্জটাউনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ৮ এপ্রিল, ২০০৫ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
২০০৫ সালে দক্ষিণ আফ্রিকার বিপক্ষে সিরিজের প্রথম টেস্টে অনাকাঙ্খিত ঘটনায় ওয়েস্ট ইন্ডিজের মাঝারিসারির খেলোয়াড় হিসেবে অভিষেক পর্ব সম্পন্ন হয় তার। মার্চ, ২০০৫ সালে ব্রায়ান লারা, রামনরেশ সারওয়ান ও ক্রিস গেইলসহ জাতীয় দলের সাতজন শীর্ষস্থানীয় খেলোয়াড় বাণিজ্যিক চুক্তির কারণে তিক্ততাপূর্ণ পরিবেশের সৃষ্টি হয়। তারকা খেলোয়াড়ের অনুপস্থিতির সুযোগে টেস্ট ক্রিকেটে অভিষেক ঘটে তার। অভিষেক টেস্টে ৩৫ রান তুলেন ও পরবর্তীতে ৩০ গড়ে রান পান। এরপর, তিনি আর আন্তর্জাতিক ক্রিকেটে অংশ নেয়ার সুযোগ পাননি।
সমগ্র খেলোয়াড়ী জীবনে ৩০-এর কম গড়ে প্রথম-শ্রেণীর ক্রিকেটে রান সংগ্রহ করেছেন। ফলশ্রুতিতে, তার কাছ থেকে এর বেশি রান প্রত্যাশা করা হয়নি। তাসত্ত্বেও, অভিষেকে ৩৫ রান সংগ্রহ করতে পেরেছিলেন। ঐ ইনিংসে তিনি দীর্ঘকায় গড়নে স্থিরচিত্তে ক্রিজে অবস্থান করেন। নিজের অফ-স্ট্যাম্পের প্রতি তীক্ষ্ণ দৃষ্টিনিবদ্ধ করেন ও বাজে বলগুলোকে সজোরে মারতে সচেষ্ট হন।
ক্রিমিনাল (১৯৯৫-এর চলচ্চিত্র)

ক্রিমিনাল (; ) হচ্ছে ১৯৯০-এর দশকে মুক্তিপ্রাপ্ত একটি তেলুগু-হিন্দি দ্বিভাষী চলচ্চিত্র, ১৯৯৪ সালে চলচ্চিত্রটির তেলুগু এবং ১৯৯৫ সালে হিন্দি সংস্করণ মুক্তি পায়। চলচ্চিত্রটি ছিলো মারপিট-রোমাঞ্চ ঘরানার; পরিচালনা করেছিলেন মহেশ ভাট এবং প্রযোজক ছিলেন দুজন, তেলুগু সংস্করণ প্রযোজনা করেন কে এস রাম রায় যিনি ক্রিয়েটিভ কমার্শিয়ালস নামক প্রতিষ্ঠান দ্বারা চলচ্চিত্রটি প্রযোজনা করেছিলেন আর হিন্দি সংস্করণ মুকেশ ভাট দ্বারা প্রযোজিত হয়েছিলো। চলচ্চিত্রটিতে মুখ্য চরিত্রে অভিনয় করেছিলেন আক্কিনেনি নাগার্জুনা, রম্যা কৃষ্ণন এবং মনীষা কৈরালা। এম. এম. কিরবাণি চলচ্চিত্রটির সঙ্গীত পরিচালনা করেছিলেন। ১৯৬৩ সালের 'দ্য ফিউজিটিভ' নামের একটি মার্কিন টেলিভিশন ধারাবাহিকের কাহিনী থেকে ১৯৯৩ সালে 'দ্য ফিউজিটিভ' নামেরই একটি চলচ্চিত্র মার্কিন দেশেই বের হয়েছিলো, এই ক্রিমিনাল চলচ্চিত্রটি ছিলো 'দ্য ফিউজিটিভ'-এর ভারতীয় পুনঃনির্মাণ।
সোনার হরিণ

সোনার হরিন হল একটি জনপ্রিয় বাংলা চলচ্চিত্র যা পরিচালনা করেন মঙ্গল চক্রবর্তী। এই চলচ্চিত্রটি ৮ অক্টোবর ১৯৫৯ সালে ন্যাশানাল পিকচার্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, ভানু বন্দ্যোপাধ্যায়,ছবি বিশ্বাস।